club47031643
Кудайынаҥ качканы
Кöрмöзине каптырар
Jе оҥдобос
Кöрмöстиҥ колына киргени
Сеспей де калар
Седеҥ jайым ла jÿрÿм деп сананар
Седеркеп учуп ла jÿрÿм деп сананар
Jе ол тöгÿн болор 
Нениҥ учун дезе
Оныҥ кöксинде кирип калган кöрмöс
Оныла башкарар
Кöрÿнбес колдорыла 
Оны учуктарынаҥ тартар
Ары кöр, бери кöр
Каткыр, ыйла, сÿÿн, кыйгыр 
Согуш, наjылаш, кериш
Ого бажыр, оны теп, сÿр
Оны макта, мыны jаманда
Ого бÿт, бого бÿтпе
Мынайда айт, айтпа деп
Ончо jанынаҥ башкарып jадар
Бойоор деп бодороор
Jе бойоор болбозоор
Кöрмöстиҥ кабы болороор
Оныҥ оҥдогоныла оҥдорор
Тöгÿнди чын деп
Чынды тöгÿн деп
Акты кара деп
Караны ак деп
Jакшыны jаман деп
Jаманды jакшы деп
Jÿререер
öзöгöр туйукталып
Оорыраар
Оҥдобозор
Не оорып турагнаарды
Ончо эмчилерди эбиререер
Ончо эмдерди эмденереер
Эп-аргазын таппай
Элди-jонды эбиререер
Энчилÿ эжикти табып
Ээлÿ эрмекти угуп
Элердиҥ jаҥын jанданып
Jазылараар
Jаҥыс 
jол
Кöрмöскö каптырткандарда
Jаҥыс бойыны jаҥы ажыра
Кудайына келеринде
Багынып 
öзöгин ойто öскÿргенинде 
Ол ло не 
Кудайыныҥ jолында 
Кижини сакып jаткан неме
Ол-тын
Ол-jÿрÿм 
Ол-öзÿм
Ол-арга-чыдал
Артакн неме тöгÿннеҥ
Арткан неме кöрмöстöҥ
Арткан неме öлÿмнеҥ
Божогон
Баш болзын
Баш болзын